διανομή / επεξεργασία υποτίτλων *OFFiCiAL
ΠΑΡΙΣΙ, ΓΑΛΛΙΑ ΠΡΕΛΟΥΔΙΟ ΕΠΑΝΑΣΤΑΣΗΣ
Για όσους τυχόν δεν γνωρίζετε...
ονομάζομαι...
Βόλφγκανγκ Αμαντέους...
Μότσαρτ.
Επειδή είστε εξαίσιο κοινό...
νομίζω ότι θα επιτρέψω να μου πείτε τις προτιμήσεις σας.
Συμφωνία 25.
Αριθμός 2.
Αριθμός 4.
Κονσέρτο για βιολί αριθμός 5.
Μου αρέσει πολύ. Θα παίξουμε το 5.
Μπορώ να παίξω μαζί σας, μεσιέ;
Τι;
Μπορώ να παίξω μαζί σας;
Εντάξει. Ωραία. Ελάτε πάνω.
Πείτε μου, ποιος σας έβαλε να το κάνετε;
Ο εαυτός μου, μεσιέ.
Συγχωρήστε με.
Μήπως θα χρειαστείτε...
ένα από αυτά;
Άφησα το δικό μου για επισκευή.
Για επισκευή!
Κυρίες και κύριοι, θα σας παίξω μουσική...
με τη βοήθεια...
ενός μελαχρινού ξένου.
Ξέρετε αυτό το κομμάτι;
Ναι, μεσιέ.
Ελπίζω να μην έρθετε σε δύσκολη θέση.
Από το αλέγκρο.
Με την καντέντσα μου!
Μπράβο!
Ποιος διάολος είναι αυτός;
Ο CHEVALIER
Καλώς ήρθες στο Παρίσι, Ζοζέφ.
Γιος σας;
Ναι.
Και η μητέρα;
Και η σύζυγός σας;
Δεν σας αφορά.
Μεσιέ, υπάρχουν σχολές...
καταλληλότερες για την απόκρυψη τέτοιων απερισκεψιών.
Μεγάλη η απόσταση Γουαδελούπης και Παρισιού.
Ασφαλώς δεν έχετε την απαίτηση...
να εγκαταλείψετε τον νόθο νέγρο σας...
στην πρώτη ακαδημία που βρήκατε.
Μπορώ να πληρώσω.
Είμαι βέβαιος γι' αυτό.
Όμως η σχολή δεν θα δεχθεί με καλοσύνη...
ένα τέτοιο αγόρι.
Είναι χαρισματικός.
Τέτοια χαρίσματα δεν πρέπει να μαραζώνουν σε μια φυτεία.
Του χρωστώ τουλάχιστον αυτό.
Χαρίσματα;
Ταλέντα.
Το αγόρι έχει πολλά, αλλά ένα συγκεκριμένο είναι εξαίρετο.
Αυτό δεν καλλιεργείτε εδώ...
μεσιέ Λα Μπουασιέ;
Καλώς.
Ζοζέφ, αυτό είναι το σπίτι σου τώρα.
Ίσως να μη σε καλωσορίσει αμέσως, αγόρι μου.
Όμως πρέπει να είσαι άριστος.
Πάντοτε άριστος.
Μη δώσεις σε κανέναν αφορμή για να σε γονατίσει.
Να θυμάσαι...
κανείς δεν μπορεί να γονατίσει έναν άριστο Γάλλο.
Αδέξιε πίθηκε.
Χτύπα τον!
Θα αντιμετωπίσετε τον πιο σκληρό αντίπαλο, γι' αυτό έχετε τον νου σας.
Επίθεση, απόκρουση.
Καλώς. Κάτω ο ώμος.
Προκαλούμε τον καλύτερο μαθητή της Boëssière σε μονομαχία.
Λοιπόν, αν έχετε έρθει για αγώνα, θα έχετε αγώνα.
Mesdames et messieurs.
Μεγαλειότατοι.
Καλοί άνθρωποι της Γαλλίας...
η χώρα μας, η πατρίδα μας...
πολιορκείται.
Πολιορκείται όχι από ατσάλι ή κανόνια, αλλά πολιορκείται...
η καθαρότητα του αίματός μας.
Η αγνότητα του έθνους μας. Κι αυτός ο εχθρός...
ο εχθρός της Γαλλίας...
βρίσκεται ήδη εδώ, δυστυχώς.
Οι νέγροι.
Δεν περιορίζονται πλέον στις μακρινές φυτείες των αποικιών.
Κατάφεραν και έφθασαν στην πατρίδα μας.
Όμως υπάρχει ελπίδα σε έναν άνθρωπο που παρουσιάζω με υπερηφάνεια.
Γνήσιο τέκνο της Γαλλίας.
Σκοπεύει να συντρίψει τον μαύρο λοιμό.
Ο σεβαστός πρωταθλητής της Γαλλίας από τη Ρουέν...
Αλεξάντρ Πικάρ!
Τι; Τι ήταν αυτό;
Κυρίες και κύριοι...
ακούστε με.
Η Γαλλία αλλάζει, ναι.
Όμως έτσι είναι ο κόσμος.
Εμείς θα μείνουμε πίσω;
Θα αντισταθεί το έθνος μας στην αλλαγή;
Όντας προσκολλημένοι...
σε οπισθοδρομικές αντιλήψεις...
έως ότου αυτή η χώρα γίνει σκόνη;
Ιδού...
το μέλλον της Γαλλίας.
Άγγελος και διάβολος.
Πολεμιστής και ποιητής.
Ένα γνήσιο τέκνο της Γαλλίας.
Ο καλύτερός μου φίλος.
Μετρ του σπαθιού.
Μαέστρος του δοξαριού.
Τον γνωρίζετε!
Ζοζέφ Μπουλόν!
Χαίρομαι που επιτέλους βλέπω πόσο εντυπωσιακός είστε.
Επιδέξιος στην ιππασία, τη γλώσσα και την ποίηση.
Επιδέξιος στο δοξάρι όσο και στο σπαθί σας.
Απαράμιλλη η δουλειά σας ως διευθυντή του Le Concert des Amateurs.
Ο Γκοσέκ και ο Λεκλέρ επαινούν εσάς και τα κονσέρτα σας.
Θεούλη μου.
Απολαυστικός.
Μετά από αυτή την εντυπωσιακή νίκη...
αποδείξατε ότι είστε γνήσιος άνδρας της Γαλλίας.
Ήρθε η στιγμή να ανταμείψουμε την αριστεία.
Εγώ, η Μαρία Αντουανέτα, βασίλισσα της Γαλλίας...
σας ονομάζω, Ζοζέφ Μπουλόν...
Ιππότη του Αγίου Γεωργίου.
Δώστε του μια γυαλιστερή κορδέλα.
Ας το γιορτάσουμε.
Εσείς.
Εμπρός.
ΕΝΑΝ ΧΡΟΝΟ ΜΕΤΑ
Μεγαλειοτάτη.
Ο ερχομός εδώ έχει γίνει τόσο βαρετός.
Λα Γκιμάρ. Φαίνεται η ηλικία της.
Και ο Φρανκούρ μοιάζει σαν να τον έσυραν από κρύπτη.
Να ελέγξω τον σφυγμό του;
Να του ρίξω αγιασμό να καεί ο βρικόλακας;
Καρφώστε μου την καρδιά...
ώστε να αιμορραγήσω και να φύγουμε.
Αν δεν δώσω ζωή σ' αυτό το μέρος...
οι ελεεινοί στην επιτροπή της μουσικής θα με κατασπαράξουν.
Ποιος είναι μαζί του;
Ο Κρίστοφ Γκλουκ.
Ήρθε από τη Βιέννη. Διοργανώνει κονσέρτο για κάποιον.
Κάποιον δίχως αφτιά ή καλαισθησία, μάλλον.
Ζοζέφ. Γίνεστε σκληρός.
Επιτέλους. Τελείωσε.
Δόξα σοι ο Θεός.
Ζοζέφ, ακούτε; Παίζουν τη μουσική σας.
Ασφαλώς και την παίζουν.
Πρέπει να χαιρετήσω.
Λα Γκιμάρ.
Μεγαλειοτάτη.
Λαμπρά. Λαμπρά, λαμπρά.
Να τος.
Σεβαλιέ.
Χαίρομαι που σας βλέπω.
Όμορφος και αυτοπροσώπως.
Σας το είπα ότι θα έρθει.
Ο Σεβαλιέ είναι εδώ.
Να τος.
Σεβαλιέ.
Καλησπέρα σας, Σεβαλιέ.
Όλα είναι επινοημένα. Όπως εγώ.
Να τος. Φιλίπ.
Ζοζέφ.
Θα με συστήσεις;
Έλα, αυτή είναι η Κλερ... Όχι.
Η Κλερ. Και η... Ποιο είναι το όνομά σου;
- Φιλομένη. - Να τον κλέψω;
Σεβαλιέ.
Σπουδαία παράσταση, Γκιμάρ.
Ευχαριστώ.
Δεν υπάρχει καλύτερη φωνή στην όπερα.
Έχετε δίκιο.
Σκεφτόμουν...
Πρέπει να με επισκεφθείτε κάποια στιγμή στο Παντέν.
Έφτιαξα ένα μικρό θέατρο στο σπίτι μου.
Θα σας δώσω ιδιωτική παράσταση.
Δεν θα ήθελα να ζηλέψει κανείς από τους μνηστήρες σας.
Οι άνδρες πρέπει να ζηλεύουν.
Δεν νομίζετε;
Παραδείγματος χάριν...
όλοι ζηλεύουν πολύ...
το τεράστιο...
ταλέντο σας.
Είναι καιρός να συνεργαστούμε.
Συναντήστε με στην άμαξά μου ώστε να κάνουμε...
μια μικρή πρόβα.
Είστε θαυμάσια ερμηνεύτρια, Γκιμάρ.
Ελπίζω να συνεργαστούμε κάποια μέρα.
Ως επαγγελματίες.
Πιστεύω ότι θα καταλάβετε ότι συνήθως γίνεται το δικό μου.
Καλό σας βράδυ.
Με φέρνετε σε δύσκολη θέση.
Ορίστε;
Συνήθως είμαι ο πιο εντυπωσιακός στις δεξιώσεις...
αλλά φαίνεται ότι κλέψατε την προσοχή.
Αληθεύει αυτό;
Φοβούμαι πως ναι.
Εσείς ποιος είστε;
Είμαι ο Ιππότης του Αγίου Γεωργίου.
Τα συγχαρητήριά σου σε εσάς...
και τα επιτεύγματά σας...
όποια και αν είναι.
Ονομάζομαι Μαρί-Ζοζεφίν.
Εδώ είσαι, καλή μου.
Λογομαχούσα με τον καταραμένο θυρωρό.
Έχασα το τραγούδι σου; Το έχασα.
Είναι σαγηνευτική, έτσι;
Η εξαδέλφη μου.
Μόλις γνωριζόμασταν.
Υποσχέθηκα στον σύζυγό της να την επιστρέψω άθικτη.
Μου επιτίθεστε, μαντάμ Ζανλίς.
Απλώς μιλούσαμε.
Οι φιλοφρονήσεις ξεμυαλίζουν τις γυναίκες.
Έλα, καλή μου.
Ζοζέφ, κοιτάξτε!
Μου το έστειλαν από την Ανατολή.
Γοητευτικό, δεν είναι;
Προσέξτε.
Τι θα κάνετε τώρα που ο κόσμος είναι δικός σας;
Θα ταξιδέψετε;
Θα απολαύσετε την ευφυΐα σας στα διαμερίσματά σας;
Θα διευθύνω την Όπερα του Παρισιού.
Πειραχτήρι.
Σοβαρολογείτε;
Μα προτιμάτε τις ιδιωτικές παραστάσεις.
Μου προκαλούν ανία.
Και η ξιφασκία;
Δεν θα έχετε χρόνο για αγώνες με τέτοια θέση.
Νίκησα όλους τους άξιους αντιπάλους.
Μην ακούτε την ακόρεστη φιλοδοξία σας. Γίνατε ιππότης!
Υπάρχουν αμέτρητοι άνδρες με τίτλους...
αλλά ένας διευθυντής της Όπερας.
Δεν υπάρχει μεγαλύτερη θέση, και τη θέλω.
Μπορώ να το κάνω.
Θα γεμίζω την αίθουσα κάθε βράδυ. Θα την κάνω πασίγνωστη.
Όλη η Ευρώπη θα αδημονεί να επισκεφθεί το Palais Royal...
και όλος ο κόσμος...
θα σας ευχαριστεί.
Όλος ο κόσμος;
Που με διορίσατε.
Θα την επιστρέψω στην παλιά της δόξα.
Το γνωρίζω. Απλώς...
είναι περίπλοκο.
Τι είναι περίπλοκο;
Με αποκαλέσατε βιρτουόζο της Γαλλίας...
όμως είμαι ακατάλληλος...
για την Όπερα;
Τολμηρά συμπεράσματα.
Παρ' όλα τα προβλήματα της Όπερας...
είναι μια ιδιαιτέρως ανταγωνιστική θέση.
Ώστε γι' αυτό βρίσκεται εδώ;
Ο Γκλουκ.
Δεν είναι καν Γάλλος.
Η επιτροπή λατρεύει τον Γκλουκ.
Όλη η Ευρώπη.
Ένας συνθέτης της φήμης του θα γεμίσει τις θέσεις.
Για να διευθύνετε την Όπερα...
πρέπει να αποδείξετε ότι είστε ο καταλληλότερος.
Ζοζέφ.
Μεσιέ Γκλουκ! Τιμή μου.
Η Γαλλία σας καλωσορίζει.
Ορίστε;
Συγχωρήστε με.
Επέτρεψα στον θαυμασμό μου να με παρασύρει.
Ονομάζομαι Ζοζέφ Μπουλόν...
Ιππότης του Αγίου Γεωργίου.
Επίσης συνθέτης. Ίσως με έχετε ακουστά.
- Ναι. - Ναι.
Ο καυχησιάρης που χάλασε τη συναυλία του Μότσαρτ.
Τη χάλασα;
Τη βελτίωσα, πιστεύω.
Εκείνος είχε άλλη άποψη.
Άκουσα ότι σας γράφει στη νέα του όπερα.
Ως τον κακό.
Σκουρόχρωμο και διαβολικό.
Έμαθα ότι ήρθατε να αναλάβετε την Όπερα.
Γίνεται λόγος γι' αυτό.
Δεν θα ήθελα να εξανεμίσω τις ελπίδες σας...
όμως είμαι καταλληλότερος.
Μεγάλη αυτοπεποίθηση.
Πολύ.
Μην του δίνετε σημασία, αγαπητέ.
Είναι κατάλληλος μόνο για να χορδίζει.
Είστε άστατη γυναίκα, έτσι;
Ας το ξεκαθαρίσουμε τώρα. Ας πάρουμε δύο βιολιά.
Δεν πιστεύω να προτείνετε κάποιο είδος αναμέτρησης;
Ναι!
Ένας διαγωνισμός.
Και σε ποιον δεν αρέσει;
Συγχωρήστε με, μεγαλειοτάτη.
Διαγωνισμός;
Ναι.
Για τη διεύθυνση της Όπερας.
Και πώς ακριβώς θα γίνει αυτό;
Είναι απλό. Ο καθένας...
θα συνθέσει μια όπερα...
και η επιτροπή θα επιλέξει την καλύτερη παραγωγή.
Ο νικητής θα αναλάβει τη θέση.
Και...
η όπερά του θα κάνει πρεμιέρα στο Palais Royal για όλο το Παρίσι.
Δεν έχω χάσει ποτέ σε αγώνα.
Η όπερα δεν είναι ξιφασκία.
Ζοζέφ.
Μία επιστολή για εσένα.
Ναι, διάβασέ τη μου.
"Αγαπητέ μεσιέ Μπουλόν, ελπίζω η επιστολή να σας βρίσκει υγιή...
"αν και φοβούμαι ότι οι ειδήσεις μου δεν είναι ευχάριστες.
"Μετά από 22 ημέρες πυρετού και δυσφορίας...
"ο πατέρας σας απεβίωσε στον ύπνο του στη Γουαδελούπη.
"Πρέπει να ξέρετε ότι είχε τακτοποιήσει όλες τις υποθέσεις του.
"Λόγω του γεγονότος ότι είστε νόθος...
"καρπός μοιχείας...
"ο Ζορζ Μπουλόν δεν σας άφησε κανένα από τα κτήματά του."
Δώσ' τη μου να τη δω.
Υπάρχει και κάτι άλλο.
"Σας πληροφορούμε επίσης ότι η μητέρα σας...
"η Νανόν...
"πρώην υπόδουλη και ιδιοκτησία του πατέρα σας...
"Ζορζ Μπουλόν...
"θα χειραφετηθεί...
"και θα συναντήσει εσάς.
"Τον Ζοζέφ Μπουλόν.
"Μοναδικό της υιό."
Ναι, μου αρέσει αυτό.
Η Γαλλική είναι η προτιμώμενη γλώσσα εδώ.
Ασφαλώς.
Φτιάξτε δύο φορέματα. Ένα πράσινο και ένα κίτρινο.
Θα είναι έτοιμα σε λίγες ημέρες.
Ευχαριστώ.
Τα χρήματα που πλήρωσες θα μπορούσαν να αγοράσουν τροφή για όλη την πόλη.
Σου αξίζουν τα όμορφα ρούχα.
Μένεις εδώ ολομόναχος;
Είχα το προσωπικό.
Όπως βλέπεις, παραιτήθηκαν μόλις έμαθαν ότι ο πατέρας μου πέθανε.
Μιλούσε για σένα. Ο πατέρας σου.
Εγώ κρυφάκουγα.
Φώναζε πάντοτε όταν ήταν μεθυσμένος. Θυμάσαι;
Φώναζε.
"Το αγόρι είναι ο πιο εντυπωσιακός μαθητής σε ολόκληρη την ακαδημία.
"Το αγόρι μιλά πολλές γλώσσες και μπορεί να πολεμήσει με σπαθί."
Στην αρχή, δεν πίστευα αυτές τις ιστορίες.
Όχι ο γιος μου.
Όχι το απείθαρχο παιδί που δεν μπορούσε να κάτσει ακίνητο μια στιγμή.
Και μετά άκουσα ιστορίες για τη μουσική σου.
"Παίζει βιολί.
"Συνθέτει.
"Παίζει τραγούδια για τους σπουδαιότερους ανθρώπους στο Παρίσι."
Είπα, αχ.
Αυτός είναι ο γιος μου.
Ο γιος μου γεννήθηκε με μουσική στην καρδιά...
ακριβώς όπως η μητέρα του.
Μου έλειψες.
Πάρα πολύ.
Όταν σε πήρε από κοντά μου, εγώ...
Ας μη σκαλίζουμε το δυσάρεστο παρελθόν.
Είμαστε εδώ τώρα.
Ας το ξεχάσουμε.
Με συγχωρείς. Έχω ένα θέμα να φροντίσω.
Είστε πολύ επίμονος.
Πέρασαν χρόνια από τότε που έκανα παραγωγή μιας όπερας.
Κανείς δεν έχει την καλαισθησία και τις επαφές σας.
Βρίσκω το γράψιμο πολύ πιο ικανοποιητικό.
Η χρηματοδότηση της όπερας είναι δύσκολη.
Οι πρόβες, τα κοστούμια, η αίθουσα, ο εγωισμός.
Δεν είναι ένα φτηνό ή ψυχαγωγικό εγχείρημα.
Γι' αυτό ακριβώς ήρθα να δω εσάς.
Χρειάζομαι την υποστήριξη ψημένης επαγγελματία...
για να κερδίσω την έγκριση της επιτροπής.
Ψημένης. Δεν είμαι κουνέλι.
Θα έχετε καλύτερη τύχη αλλού.
Γνωρίζετε επενδυτές...
και προφανώς έχετε στενή σχέση με την τραγουδίστρια...
που θέλω ως πρωταγωνίστρια.
Αναλάβετε την όπερά μου.
Δεν θα απογοητεύσει...
και όλοι θα ξέρουν ότι κι εσείς συνεισφέρατε.
Τελειώνω ένα νέο μυθιστόρημα...
Ο ανώνυμος εραστής.
Είναι πιο ώριμο από τα παιδικά παραμύθια για τα οποία είμαι γνωστή.
Ερωτικά τρίγωνα, χήρες και λοιπά.
Λοιπόν...
Θα κάνω την παραγωγή της όπεράς σας υπό έναν όρο.
Ότι όταν νικήσουμε τον Γκλουκ, και τον ταπεινώσουμε,
θα ανεβάσετε το μυθιστόρημά μου στη σκηνή του Palais Royal.
Θα είναι τιμή μου, μαντάμ.
Αλήθεια;
Ναι.
Μάλιστα.
Θα προγραμματίσω κάποιες συναντήσεις με επενδυτές.
Χρειαζόμαστε ορχήστρα, σχεδιαστές.
Και μια πρωταγωνίστρια.
Αρχίζω από την πρωταγωνίστρια.
Αν επιθυμείτε τη Μαρί-Ζοζεφίν, μιλήστε στον άνδρα της.
Είναι απασχολημένος...
όμως η οικογενειακή μας σχέση θα βοηθήσει.
Έχω πολλά να κάνω. Αναχωρώ.
Ετοιμάστε την άμαξά μου.
Σκατά!
Θα πρέπει να πληρώσετε γι' αυτό.
Ο Ιππότης του Αγίου Γεωργίου. Καλωσορίσατε.
Ώστε θυμάστε ποιος είμαι.
Ναι. Αυτός με τα εντυπωσιακά επιτεύγματα.
Θέλω εσάς και τον σύζυγό σας.
Βρίσκεται εδώ;
Θα έρθει σε λίγο.
Η περιέργειά μου πλεονάζει.
Τι ζητάτε; Η εξαδέλφη μου δεν μου είπε.
Χρειάζομαι μια τραγουδίστρια.
Την πρωταγωνίστρια.
Θα διαγωνιστώ για τη θέση του διευθυντή της Όπερας.
Ναι, όλο το Παρίσι μιλάει γι' αυτό.
Θα υπάρχουν ταλέντα καταλληλότερα για τον ρόλο.
Μία φορά με ακούσατε. Ίσως είμαι...
φρικτή.
Δεν είστε.
Ας υποθέσουμε ότι είμαι θαυμάσια τραγουδίστρια και εξαίρετη ηθοποιός.
Πείστε με.
- Για ποιο πράγμα; - Την όπερά σας.
Μία καλλιτέχνις του επιπέδου μου...
δεν θα συνεργαζόταν με τον οποιονδήποτε.
Ο τίτλος της είναι Ερνεστίνα.
Αυτή είμαι εγώ;
Ναι.
- Πείτε μου γι' αυτήν. - Είναι ορφανή.
- Τραγικό. - Πράγματι.
Είναι λαμπρή καλλιτέχνις...
που κερδίζει ελάχιστα διδάσκοντας τέχνη στην πόλη της.
Ένας όμορφος στρατιώτης ερωτοτροπεί μαζί της...
τη φέρνει στο Παρίσι, όμως αναγκάζεται να πάει στον πόλεμο.
Ο στρατιώτης επιστρέφει αδέκαρος.
Αγνοεί την Ερνεστίνα και κάνει πρόταση γάμου σε πλούσια κληρονόμο.
Την ξεριζώνει και την εγκαταλείπει.
- Το κάθαρμα. - Πράγματι είναι.
Ο στρατιώτης θα αισθανθεί απόγνωση.
Του λείπει η Ερνεστίνα.
Συνειδητοποιεί ότι η τέχνη της...
το ταλέντο της...
η τρυφερή της ψυχή...
θα τον κάνει πιο ευτυχισμένο από το χρήμα.
Η Ερνεστίνα δέχεται τον στρατιώτη αν και...
είναι ηλίθιος και αδέκαρος;
Ναι.
Γιατί;
Η αγάπη του είναι ειλικρινής.
Και παρά τα λάθη του...
εκείνη ξέρει ότι της αξίζει να αγαπηθεί.
Με ειλικρινή...
και απόλυτη αγάπη.
Ασφαλώς, η μουσική θα είναι καθηλωτική.
Τολμηρή!
Συγχωρήστε την αργοπορία μου.
Σεβαλιέ, ο μαρκήσιος Μονταλεμπέρ. Σύζυγός μου.
Ο περίφημος μιγάς της ακαδημίας La Boëssière.
Είστε ευπρόσδεκτος προσκαλεσμένος.
Μου αρέσουν τα παιχνίδια σας.
Αντίγραφα.
Ελάτε, Σεβαλιέ, παρακαλώ.
Θέλω να σας δείξω τα μεγαλύτερα παιχνίδια μου.
Έμαθα ότι η βασίλισσα σάς απασχολεί πολύ.
Πράγματι.
Πολέμησα γι' αυτήν τη χώρα στον Ρήνο, την Ιταλία, τη Βοημία.
Είναι θεόσταλτος σκοπός μου...
να υπερασπίζομαι αυτήν τη χώρα από τους εχθρούς της.
Ακόμα και από εσωτερικούς εχθρούς.
Εννοείτε κατασκόπους;
Προδότες.
Ταραχοποιούς που γεννήθηκαν από αυτό το έθνος και θα ήθελαν...
να δουν τη βασίλισσά μας να καίγεται.
Η μοίρα τους είναι πιο φρικτή από κάθε Βοημού ή Ιταλού.
Δεν αποτελούν απειλή.
Μακάρι να ήταν έτσι.
Έχω σχεδιάσει πολλά οχυρά.
Είναι θετική επιστήμη να απωθείς τους εχθρούς.
Τι κάνεις όμως όταν ο εχθρός δεν είναι εξωτερικός;
Τι κάνεις όταν ο εχθρός βρίσκεται μέσα στο οχυρό;
Η Γαλλία είναι το σπουδαιότερο έθνος στον κόσμο.
Σε οποιανδήποτε άλλη χώρα...
άνδρας του χρώματός σας...
δεν θα φορούσε τόσο καλά ρούχα...
ούτε θα ήταν τόσο τολμηρός...
ώστε να κάνει προτάσεις σε μια ξένη σύζυγο.
Με συγχωρείτε, όμως επιθυμώ...
η σύζυγός σας να τραγουδήσει στην όπερά μου.
Είναι ένα γοητευτικό λιμπρέτο...
Δεν έχω καμία αγάπη για την τέχνη.
Δεν ενδιαφέρομαι να κάθομαι ώρες στην όπερα...
ή να κοιτώ πίνακες με λίμνες και άνθη.
Θα είμαι σαφής.
Η σκέψη ότι η Μαρί-Ζοζεφίν θα επιδεικνύεται σε μια σκηνή...
είναι περισσότερο από δυσάρεστη.
Μια γυναίκα του θεάτρου...
να προσελκύει τα πεινασμένα και λάγνα μάτια των ανδρών κάθε νύχτα.
Δεν επιθυμώ η περιστερά μου...
να γίνει πόρνη.
Να σας σταματήσω;
Προσπαθήστε να γίνετε πιο ντελικάτη.
Φανταστείτε ότι είστε ένα λουλούδι.
Ένα απαλό, σεμνό λουλούδι.
Άλλη μία φορά;
Περισσότερο πάθος.
Λιγότερο πάθος. Παρακαλώ.
Σας ευχαριστούμε. Ευχαριστούμε!
Ευχαριστούμε!
Μαρκησία;
Σε τι οφείλω τη χαρά;
Ξέρετε...
απεχθάνομαι να αποφασίζουν άλλοι για εμένα.
Είναι αλήθεια ότι θα ήθελα να τραγουδήσω στην όπερά σας.
Εκτός αν έχετε ήδη βρει την Ερνεστίνα σας, ασφαλώς.
Πείσατε τον άνδρα σας να αλλάξει γνώμη;
Θα λείπει για το υπόλοιπο του έτους. Δεν χρειάζεται να το μάθει.
Η όπερα δεν είναι μυστικό. Κάποιος θα του το πει.
Θα τον χειριστώ εγώ.
Η ευθύνη θα είναι δική μου, όχι δική σας.
Δεν θα ήθελα η όπερά μου να προκαλέσει καβγά μεταξύ εραστών.
Μη νομίζετε...
ότι η αγάπη και ο γάμος έχουν κάποια σχέση.
Φαίνεται ότι απολαμβάνετε μεγάλη φροντίδα.
Φαίνεται.
Περίεργη λέξη, δεν είναι;
Είμαι βέβαιη ότι φαίνομαι πολλά πράγματα.
Είμαι γυναίκα της σκηνής. Ανήκει κι αυτό στο επάγγελμα.
Να φαίνομαι.
Μπορώ να παίξω την υπάκουη νοικοκυρά.
Μπορώ να προσποιηθώ ότι απολαμβάνω την αυλή και την κουβεντούλα.
Μπορώ να προσποιηθώ...
ότι δεν με απασχολεί η έλλειψη αυτονομίας μου.
Για ένα χρονικό διάστημα.
Ίσως όταν παντρευτείτε, να καταλάβετε.
Δυστυχώς ο γάμος δεν μου πρέπει.
Γιατί;
Διασκεδάζετε να κρεβατώνετε θαυμάστριές σας μετά από κάθε κονσέρτο;
Είναι παράνομο για κάποιον με το χρώμα μου να παντρευτεί κάποια της τάξης μου.
Γιατί δεν παντρεύεστε μια νέγρα; Είναι απολύτως νόμιμο.
Εκτός, βεβαίως, αν δεν τις προτιμάτε.
Τι είναι αυτά που λέτε;
Δεν θέλω να σας προσβάλλω.
Γιατί δεν παντρεύτηκα νέγρα;
Ίσως καλύτερη ερώτηση είναι γιατί πρέπει...
να παραιτηθώ από τον τίτλο μου επειδή παντρεύτηκα νέγρα;
Θα τιμωρηθώ ασχέτως με ποιαν θα παντρευτώ.
Σας ζητώ συγγνώμη. Συγχωρήστε την άγνοιά μου.
Η πρόβα αρχίζει αύριο στις 8:00.
Καληνύχτα σας, μαρκησία.
Καληνύχτα σας.
Βελτιώθηκες από την τελευταία φορά που σε είδα.
Θυμάσαι το τραγούδι που σου τραγουδούσα όταν ήσουν μικρός;
Το θυμάσαι;
Μπορείς να παίξεις κάτι τέτοιο στην όπερά σου.
Όχι.
Γιατί όχι;
Υπάρχουν πρότυπα που πρέπει να τηρούνται.
Είναι εξαίσια, έτσι;
Κατανοεί τη μουσική.
Ζοζέφ.
Τόσες τραγουδίστριες υπάρχουν. Έχασες το μυαλό σου;
Ξέρεις ποια είναι; Με ποιον είναι παντρεμένη;
Με παράφρονα.
Πρώτα σπάει κρανία και μετά κάνει ερωτήσεις.
Συνέλαβε κάποιον που ζητιάνευε ψωμί.
Μπορούσε να του είχε αγοράσει 20 γεύματα, αλλά τον συνέλαβε.
Είναι παλικαράδες. Είναι τύραννοι.
Εκείνη δεν του μοιάζει.
Δεν του...
Μάλιστα. Έλα, θα αργήσουμε αν δεν βιαστούμε.
Δεν θέλω να πάω.
Οι λογομαχίες είναι ακαταμάχητες.
Έχει αίσθηση προδοσίας.
Υπερβολική λέξη η προδοσία.
Ανήκεις στη βασιλική οικογένεια και επικρίνεις τον βασιλιά.
Έχει οσμή προδοσίας.
Είμαστε συνάθροιση ανθρώπων που κάποιοι μπορεί να τη θεωρήσουν...
Ριζοσπαστική!
Προοδευτική.
Τι είναι ριζοσπαστικό;
Μαρκησία ντε Μονταλεμπέρ, Μαρί-Ζοζεφίν. Φιλίπ ντ'Ορλεάν.
Ασφαλώς. Πού πηγαίνετε;
Σε συνάντηση.
Τι είδους συνάντηση;
Μυστική συνάντηση.
Μυστική συνάντηση;
Όχι ακριβώς, όμως αμφιβάλλω ότι θα σας ενδιαφέρει.
Δεν έχετε ιδέα τι με ενδιαφέρει.
Ασφαλώς και σέβομαι τον βασιλιά και τη βασίλισσα. Είμαστε συγγενείς.
Όμως ακούστε, μιλώ για κοινωνικά συμβόλαια.
- Ναι. - Ναι.
Ήδη γίνεται λόγος για εξέγερση...
αν η μοναρχία δεν τιμά τα ανθρώπινα δικαιώματα.
Η εξουσία τους είναι ανάρμοστη αν ο λαός δεν τη στηρίζει.
Εσείς!
Ο λαός. Égalité!
Égalité!
Με νοιάζουν όλοι.
Διότι αν όλες οι τάξεις ενωθούν...
μπορούμε να δούμε πιο καθαρά τις αδικίες που έγιναν.
Και οι γυναίκες;
Ναι. Και οι γυναίκες;
Μας προσκαλείτε για να χτυπήσουμε την αδικία;
Θα είμαστε ελεύθερες στην ιδανική σας άποψη για τον κόσμο;
Ως ίσες;
Ναι.
Προσωπικώς πιστεύω ότι η ιδέα πως οι γυναίκες...
είναι κατώτερες των ανδρών δημιουργήθηκε από έναν άνδρα.
Όμως δημιουργήθηκα από γυναίκα...
οπότε πρέπει να τις τιμώ.
- Εύγε. - Δίκαιο.
Τι λένε;
Τίποτα.
Τι;
Λένε ότι μοιάζεις με άσπρο αγόρι.
Πολύ αστείο.
Είναι ένα αστείο.
Μια νέα σύνθεση;
Όχι. Είναι κάτι...
για να ηρεμεί το μυαλό.
Και τι έχεις στο μυαλό σου;
Τη νίκη.
Και ως παιδί ήσουν τόσο ανταγωνιστικός;
Όχι.
Όταν ήμουν πολύ νέος...
ο πατέρας μου με πήρε από το μόνο σπίτι που ήξερα.
Με πήρε από τη μητέρα μου.
"Πάντα να είσαι άριστος.
"Κανείς δεν μπορεί να γονατίσει έναν άριστο Γάλλο."
Αυτό έλεγε ο πατέρας μου.
Όταν κανείς δεν ήρθε να με πάρει...
νόμιζα ότι δεν ήμουν τόσο καλός για να με αποζητήσουν.
Ξέρεις κάτι;
Ο πατέρας μου είχε δίκιο.
Όσο πιο πολύ αρίστεψα...
τόσο πιο πολλοί με αγάπησαν.
Όσο πιο πολύ αρίστεψα, τόσο λιγότερο ήμουν μόνος.
Η μητέρα μου ήταν η καλύτερή μου φίλη.
Δεν υπήρχε πιο ευγενική γυναίκα.
Αγαπούσε το τραγούδι μου. Το λάτρευε.
Αγρυπνούσαμε και παίζαμε μικρά θεατρικά.
Είχα μαθήματα το πρωί...
αλλά υπήρχε χρόνος για ένα ακόμα τραγούδι.
Πέθανε...
όχι πολύ καιρό πριν.
Ο πατέρας μου...
παντρεύτηκε έναν μήνα μετά τη δασκάλα μουσικής μου.
Δεν έκλαψε τη μητέρα μου.
Την αντικατέστησε λες και ήταν εύκολο.
Λες και υπήρχαν εκατοντάδες γυναίκες που θα την αντικαθιστούσαν αμέσως.
Μετά πάντρεψε εμένα ώστε να φύγω.
Σαν σκυλί για ζευγάρωμα.
Είστε πιο χαριτωμένη από σκυλί.
Έτσι πιστεύετε;
Αλλά δεν είστε χορεύτρια.
Κάτω η Αντουανέτα!
Δώστε ψωμί στον λαό!
Κάτω η Αντουανέτα!
Δώστε ψωμί στον λαό!
Κάτω η Αντουανέτα!
Τι;
Προσπαθώ να σε απομνημονεύσω πριν γίνεις πιο διάσημη και από εμένα.
Είναι το πιο σεμνό πράγμα που μου έχεις πει ποτέ.
Ήρθα!
Έχω συναρπαστικά νέα.
Συναρπαστικά!
Το λάτρεψαν.
Ζοζέφ, το λάτρεψαν.
Θα μάθουμε σε λίγο.
Έχω ένα πολύ καλό προαίσθημα.
Ένα πολύ καλό προαίσθημα.
- Θεέ μου. - Συγχαρητήρια!
Να πιούμε.
Στον αγαπητό μου φίλο.
Που θα αναλάβει τη θέση με το υψηλότερο κύρος.
Δεν έχω κερδίσει τίποτα ακόμα.
Η επιτροπή ακόμα συσκέπτεται.
Ανυπομονώ.
Πίνω στη λαμπρή παράσταση.
Έπρεπε να το βλέπατε.
Ήταν υπέροχο.
Ήμουν υπέροχη.
Βλέπω ότι η σεμνότητά του σε επηρέασε.
Χρειαζόμαστε κι άλλη σαμπάνια.
Αλήθεια;
Τι;
Κοιμάσαι μαζί της;
Παίζεις επικίνδυνο παιχνίδι, φίλε.
Εσύ δεν σεβάστηκες ποτέ κανέναν γάμο.
Touché.
Άκου...
Σχεδιάζω μια επίσκεψη στην Αγγλία.
Μια συνάντηση μεγάλων μυαλών.
Μπρισό, Πέιν, Εκουιάνο.
Καλλιτέχνες, άτομα κατά της δουλείας, φιλόσοφοι.
Έλα μαζί μου.
Θα μάθουμε απόψεις...
και ίσως να φέρουμε τις φιλοσοφίες τους στη Γαλλία.
Εσύ παίζεις επικίνδυνο παιχνίδι, φίλε μου.
Οι φίλοι μας στην Αγγλία θα ήθελαν να ακούσουν κάποιον ικανό όσο εσύ.
Θέλεις να γίνω πολιτική μασκότ;
Δεν εννοώ καθόλου αυτό.
Εννοώ ότι είσαι θαυμάσιος, Ζοζέφ.
Θα μπορούσες να έχεις μεγάλη επιρροή.
Να τη μοχλεύσεις.
Ο κόσμος χρειάζεται αλλαγή.
Δεν συμφωνείς;
Με συγχωρείς.
"Η πιο τρυφερή αγάπη εκφράζεται με όλη τη θέρμη.
"Το μυαλό δεν μιλά την ίδια γλώσσα με την ψυχή."
Μισείς τον εαυτό σου γι' αυτό;
Όχι.
Εσύ;
Όχι.
Τι θα κάνουμε;
Μπορούμε να φύγουμε.
Να πάμε πού;
Οπουδήποτε.
Θα βρούμε ένα έρημο νησί.
Θα ιδρύσουμε νέα χώρα.
Μπορούμε να παίζουμε όπερες...
στα ψάρια...
και τα καβούρια.
Θα διαβάζεις Μολιέρο στους γλάρους.
Ακριβώς. Πολλά θα ήθελα να κάνω.
Τόσο πολλά να δω.
Ίσως μπορούμε να τα δούμε.
Μαζί.
Ακούγεται παράδεισος, έτσι;
Ό,τι σε ευχαριστεί ακούγεται παράδεισος.
Βλέπω το κορίτσι που βάζεις κρυφά εδώ.
Τους εμπιστεύεσαι πολύ.
Συγχώρησε την ευθύτητά μου...
αλλά δεν ξέρεις τον κόσμο μου.
Τον δικό σου κόσμο;
Είσαι επισκέπτης στον δικό τους.
Αυτό είμαι μόνο;
Είχα χρόνια να σε ακούσω ή να σε δω...
κι εμφανίστηκες όλο απαντήσεις.
Ανησυχώ για σένα.
Ανησυχείς για μένα;
Δεν υπάρχει ανάγκη.
Τα κατάφερα μια χαρά χωρίς εσένα...
από την ημέρα που με εγκατέλειψαν εδώ.
Άσε τις έγνοιες και τις ανησυχίες σου.
Είναι πολύ αργά.
Μεγαλειοτάτη!
Τι αναπάντεχη έκπληξη.
Όμορφη ημέρα, δεν είναι;
Τι μπορεί να είναι αυτό;
"Οι τρεις ντίβες της όπερας...
"Λα Γκιμάρ, Λα Αρνούλ και Λα Λεβασίρ...
"υποβάλλουν αίτημα...
"ώστε να αποφευχθεί...
"ο διορισμός του Ιππότη του Αγίου Γεωργίου...
"ως διευθυντή της Όπερας του Παρισιού."
Τι είναι αυτό;
"Ικετεύουμε τη βασίλισσά μας...
"να αναγνωρίσει ότι η ευαίσθητη συνείδησή μας...
"δεν θα επιτρέψει να υποταχθούμε στις εντολές ενός μιγά.
"Ανήκει σε κατώτερη φυλή και δεν πρέπει να του επιτραπεί...
"η τιμή να κατέχει την υψηλότερη θέση στη μουσική της Γαλλίας.
"Ικετεύουμε τη βασίλισσά μας να ανακαλέσει την υποψηφιότητα."
Είναι κάποιο είδος φάρσας;
Η Γκιμάρ υπέβαλε το αίτημα στην επιτροπή.
Δυστυχώς επηρέασε την κρίση τους.
Η θέση θα πάει στον Γκλουκ.
Εσείς είστε η βασίλισσα.
Θα απορρίψετε το αίτημα, ασφαλώς.
Αυτά είναι ευαίσθητα θέματα, ακόμα και για βασίλισσα.
Δεν θα με υπερασπιστείτε;
Τον φίλο σας;
Δεν θα δημιουργήσω άλλους εχθρούς.
Σας προστάτεψα από τις αισχρές φήμες.
Τις επιθέσεις κατά του χαρακτήρα σας.
Πάντοτε το έκανα.
Δεν θα το κάνετε για εμένα;
Οι μισές Βερσαλίες με θεωρούν κατάσκοπο.
Ο λαός δυσπιστεί για εμένα.
Δεν θα εναντιωθώ στην αυλή μου...
για να υποστηρίξω έναν νέγρο.
Είμαι στην αυλή σας.
Είμαι ιππότης.
Αυτό δεν σημαίνει τίποτα;
Ίσως, όταν η Γκιμάρ αποσυρθεί...
και η Γαλλία αποδέχεται περισσότερο τους νέγρους.
Τη μια στιγμή ήμουν άνδρας της Γαλλίας.
Όμως τώρα είμαι απλώς ένας νέγρος.
Στον αγαπημένο μου Κρίστοφ Γκλουκ.
Ευλογήσατε τα αφτιά και τα μάτια μας με ένα αριστούργημα.
Δεν είστε Γάλλος, αλλά μας τιμάτε με τη δουλειά σας.
Δεν θα σας αφήσουμε να μας φύγετε.
Είθε το όνομά σας να ζήσει στους αιώνες.
Ζήτω!
Σας βλέπω απορροφημένο.
Παίξτε για εμάς. Πρέπει.
Αγαπητή μου βασίλισσα.
Αγαπητή μου φίλη.
Θυγατέρα των θεών.
Είναι τιμή μου να παίζω για εσάς.
Συγχαρητήρια, μεσιέ Γκλουκ...
για τη λαμπρή όπερα.
Λα Γκιμάρ.
Τίποτα πιο ξεθυμασμένο από μια ελληνική τραγωδία!
Όμως με αυτό...
ξεπεράσατε τον εαυτό σας.
Μια φορά αποκοιμήθηκα.
- Αρκεί. - Αρκεί!
Θα μετανιώσετε που με απορρίψατε, φίλη μου.
Όταν με μάθει όλη η Γαλλία...
όταν όλη η Ευρώπη μάθει τη μουσική μου...
θα μαθευτεί ότι υποστηρίξατε λάθος άνθρωπο.
Εγώ...
Και εσείς...
Είστε ένα φίδι.
Μια δειλή!
Ξέρετε ότι είμαι ο καλύτερος.
Έχετε δίκιο. Το ξέρω.
Αλλά δεν με νοιάζει.
Δεν με νοιάζει...
διότι δεν έχετε θέση εδώ.
Είστε ένα αξιοπερίεργο.
Δεν είναι; Είστε ένα κατοικίδιο.
Ένας μικρός πίθηκος που παίζει βιολί. Αυτό είναι όλο.
Τρέξτε πίσω στο κλουβί σας, ιππότη.
Γυρίστε στο σπίτι σας.
Ή μάλλον φύγετε από τη Γαλλία και πηγαίνετε από εκεί που ήρθατε.
Θεέ μου.
Επειδή δεν κοιμήθηκα μαζί σας;
Χριστέ μου.
Είστε ένας χυδαίος πίθηκος, μεσιέ.
Έτσι πιστεύετε;
Αυτός θα κοιμόταν μαζί σας;
Τι αισχρή υπόδειξη.
Αισχρή υπόδειξη. Είστε αηδιαστική.
- Ζέχνετε μετριότητα! - Είστε ένας βάρβαρος.
Σταματήστε!
Είστε βάρβαρος!
Προφανώς είστε παράφρων.
Είναι εξωφρενικό.
- Πρέπει να είναι εδώ; - Ασφαλώς!
Σταματήστε!
Σταματήστε αμέσως!
Εσείς σταματήστε! Κάλπικη!
Καταστρέφετε τη βραδιά!
Μα τι υπέροχη βραδιά!
Ντροπιάζεστε.
- Απομακρύνετε αυτόν τον άνδρα. - Εμένα;
- Μη με αγγίζετε! - Τώρα!
Αφήστε με! Είστε θλιβερή!
Είστε θλιβερή!
Δεν είστε βασίλισσα της Γαλλίας!
Ο λαός σας λιμοκτονεί στους δρόμους!
Είστε κάλπικη!
Είστε προδότρια!
Φοβάμαι ότι το αποψινό σου ξέσπασμα θα σου στοιχίσει.
Τολμάς να ταπεινώνεις τη βασίλισσά μας;
Ξεχνάς τη θέση σου, μικρέ.
Ζοζέφ.
Σιωπή!
Νομίζω ότι ήμουν πολύ σαφής.
Και στους δυο σας.
Βρες άλλη τραγουδίστρια.
Σε παρακαλώ, ήταν μια παρεξήγηση.
Δεν υπάρχει παρεξήγηση.
Είπα όχι όπερα κι εσύ με αψήφησες.
Απροκάλυπτα.
Ασφαλώς και έμαθα...
ότι επιδεικνύεσαι στη σκηνή σαν πόρνη.
Σε προειδοποίησα μία φορά.
Όμως η ευγένειά μου έφτασε στο τέλος της.
Σπάστε του τα χέρια.
Κάθε δάχτυλο.
Όχι.
Φροντίστε να μην μπορέσει να ξαναπαίξει το βιολί του.
- Όχι. - Πιάστε το χέρι του!
- Αφήστε με! - Όχι, σε παρακαλώ.
Μην τον τιμωρήσεις για την ανυπακοή μου.
- Σε παρακαλώ. - Όχι!
Σε παρακαλώ.
Πάρτε τα χέρια σας!
Σε παρακαλώ, σε ικετεύω.
- Όχι! - Σταματήστε!
Όχι!
Καλώς.
Μείνε μακριά της.
Δεν θα κερδίσεις αυτόν τον αγώνα.
Έρχεσαι;
Όχι.
ΕΞΙ ΜΗΝΕΣ ΜΕΤΑ
Ευχαριστώ.
Αγάπη μου.
Ζοζέφ.
Σου έγραψα.
Τόσους μήνες.
Η μαντάμ Ζανλίς παρέδωσε τα γράμματά μου;
Μην την ανακατεύεις.
Είσαι έγκυος.
Δικό του είναι;
Δεν ξέρεις, έτσι;
Δεν πρέπει να είσαι εδώ.
Δεν ξέρει για εμάς, είναι ευλογία.
Σε παρακαλώ, φύγε.
Άκουσέ με.
Να το σκάσουμε.
Να φύγουμε από δω.
Δεν σοβαρολογείς.
Πάμε οπουδήποτε.
Κάπου όπου θα είμαστε μαζί.
Στο δικό μας μικρό έρημο νησί.
Δεν μπορούμε να πάμε πουθενά.
Δεν θα είμαστε ευτυχισμένη οικογένεια.
Δεν θα βρούμε την ελευθερία.
Στην Αγγλία...
ή οπουδήποτε αλλού.
Θα αποκτήσουμε παιδί.
Ο σύζυγός μου κι εγώ θα αποκτήσουμε παιδί.
Δεν θέλεις αυτήν τη ζωή.
Δεν μπορείς να ξέρεις τι θέλω.
Μόλις που με ξέρεις.
Είσαι πολύ καλή ηθοποιός, έτσι;
Μη μου ξαναγράψεις. Μη με ακολουθήσεις.
Είμαι παντρεμένη, και είναι αυτό που θέλω.
Adieu, Σεβαλιέ.
Ρωτούν για σένα έξω, ξέρεις.
Ο κόσμος.
Τους λείπει η μουσική σου.
Φτάνει το κλαψούρισμα. Είναι αξιολύπητο.
Εμένα μου ταιριάζει.
Άφησες τους πλούσιους άσπρους να σε μαλακώσουν.
Σήκω.
Έλα μαζί μου.
Πήγαινε να παίξεις. Πήγαινε!
Επιστρέφω αμέσως.
Μαντάμ Ζανλίς.
Μεγάλη έκπληξη.
Τι σας φέρνει εδώ;
Ήρθε το μωρό.
Τι;
Το μωρό.
Η Μαρί-Ζοζεφίν. Το μωρό της.
Το δέρμα του μωρού ήταν σκούρο.
Ναι.
Ο μαρκήσιος...
πήρε το μωρό.
Πού;
Το σκότωσε.
Όχι.
Όχι!
Ζοζέφ.
Ποιος αποφασίζει ποιος θα κρατήσει τα παιδιά του;
Με πήραν από σένα χωρίς να ρωτήσουν.
Πήραν το παιδί μου χωρίς να ρωτήσουν.
Γιατί δεν επιλέγουμε εμείς;
Γιατί αυτοί έχουν επιλογή και εμείς καμία;
Επιλογή.
Αυτός ο κόσμος είναι οδυνηρός για μας.
Οδυνηρός.
Είναι γεμάτος κακία.
Είναι γεμάτος ψέματα.
Έτσι τον σχεδίασαν για μας.
Μας παίρνουν από τα σπίτια μας.
Μας πουλάνε σαν εμπόρευμα.
Πληγώνουν τα κορμιά μας.
Διάβολοι.
Το πιο διαβολικό δεν είναι αυτό που έκαναν στα κορμιά μας.
Είναι αυτό που έχουν κάνει στα μυαλά μας.
Το 'σκασε!
Όταν σε πήρε από μένα...
έτρεχα να σε βρω σχεδόν κάθε μέρα.
Μη σας ξεφύγει!
Πάλευα με όποιον προσπαθούσε να με σταματήσει.
Δεν με ένοιαζε αν πέθαινα.
Αποφάσισα να αγωνιστώ για σένα, γιε μου.
Και τώρα, είμαι εδώ.
Το πιο διαβολικό είναι που μας πείθουν ότι δεν έχουμε άλλη επιλογή.
Αλλά δεν μπορούν να μας πάρουν την επιλογή.
Η επιλογή έρχεται από μέσα μας.
Και υπάρχει πάντα η επιλογή...
να αγωνιζόμαστε.
Μου έλειπες...
κάθε μέρα, μαμά.
Όχι άλλοι φόροι!
Όχι άλλοι φόροι! Όχι άλλοι φόροι!
Φόνισσα!
Δεν είσαι η βασίλισσά μου!
Με διαταγή της βασίλισσας, κάντε πίσω!
Πηγαίνετε πίσω!
Ευχαριστώ. Ο Θεός να σας ευλογεί.
Παρακαλώ.
Φιλίπ, μπορώ να σου μιλήσω;
Οργανώνω ένα κονσέρτο.
Προσκάλεσε όποιον θέλεις. Όλους.
Τα χρήματα των εισιτηρίων θα πάνε σε όσους έχουν ανάγκη.
Τρόφιμα, πόρους.
Με τα υπόλοιπα θα χρηματοδοτήσουμε την επανάσταση.
Ασφαλώς.
Ασφαλώς, Ζοζέφ.
Ασφαλώς.
ΤΑ ΕΣΟΔΑ ΥΠΕΡ ΤΗΣ ΣΤΗΡΙΞΗΣ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ
Είσαι το τελευταίο άτομο που περίμενα να έρθει εδώ.
Προπαντός μετά από την υπέροχη παράσταση στην εκκλησία.
Ορίστε η σκηνή σας, μαρκησία.
Είναι όλη δική σας.
Τα είπα αυτά για να μη σε σκοτώσει, Ζοζέφ.
Όχι.
Αντ' αυτού, σκότωσε το παιδί μου.
Το παιδί μου.
Αυτό που εγκυμονούσα.
Αυτό που αγαπούσα.
Συγγνώμη.
Για όλα.
Ελπίζω να συναντηθούμε στο έρημο νησί κάποια ημέρα.
Δεν θα συναντηθούμε.
Ήταν όμορφος.
Ο γιος μας.
Ήταν όμορφος.
Κάτω η βασίλισσα!
Δεν είσαι η βασίλισσά μας!
Κάτω οι βασιλείς!
Άθλια κτήνη!
Ρίξτε τη στη Βαστίλη!
Ρίξτε τη στη φυλακή!
Ζοζέφ. Ήρθε η βασίλισσα.
- Πού; - Εδώ.
Παρακαλώ, αφήστε μας.
"Εξέγερση...
"σε κονσέρτο με τον Ζοζέφ Μπουλόν.
"Έσοδα υπέρ της στήριξης των ανθρωπίνων δικαιωμάτων."
Αυτό δεν κραυγάζουν;
Ενώ καίνε ομοιώματά μου.
Υποθέτω ότι θέλετε να αποδείξετε κάτι.
Το κάνετε αυτό μετά από τόση καλοσύνη που σας προσέφερα.
Δεν έχουν όλα να κάνουν με εσάς.
Αυτό θέλω ν' αποδείξω.
Υπήρξα φίλη σας...
και ως εκ τούτου, λησμονήσατε μια καίρια λεπτομέρεια.
Είμαι η βασίλισσα της Γαλλίας.
Δεν μπορείτε να με χλευάζετε.
Δεν θα με χειριστείτε εσείς.
Δεν θα ανεχθώ πλέον την αλαζονεία σας και την ασέβειά σας.
Εσείς και όσοι κραυγάζουν είστε ανόητοι!
Δεν θα υπάρξει νέα Γαλλία.
Δεν θα ανατρέψετε ό,τι ορίστηκε από τον Θεό.
Θα επιβληθεί τάξη!
Αν ανεβείτε στη σκηνή, οι φρουροί μου θα σας συλλάβουν.
Θα σας πάρω τα πάντα.
Θα σας αφαιρέσω τον τίτλο.
Δεν θα είστε πλέον ιππότης.
Θα είστε ένα τίποτα.
Θα διαγραφείτε.
Δεν μπορούν να το κάνουν.
Φονιά!
Δεν θα σας αφήσουμε να τον πάρετε!
Αφήστε τον!
Το 1789, ο λαός εξεγέρθηκε σε βίαιη επανάσταση
κατά της Μαρίας Αντουανέτας και της μοναρχίας.
Ο Ζοζέφ Μπουλόν ηγήθηκε του πρώτου μαύρου συντάγματος
στη Γαλλική Επανάσταση.
Το 1802, ο Ναπολέων Βοναπάρτης επανέφερε τη δουλεία στις αποικίες
και διέταξε την απαγόρευση της μουσικής του Ζοζέφ.
Λόγω αυτού, μεγάλο μέρος του έργου του Σεβαλιέ καταστράφηκε και λησμονήθηκε.
Μελετητές και μουσικοί ανακαλύπτουν ξανά τη ζωή και τη μουσική του Ζοζέφ.
Αναγνωρίστηκε ως ένας από τους πρώτους μαύρους κλασσικούς συνθέτες
και δικαίως θεωρείται διαπρεπής βιρτουόζος βιολιστής.
διανομή / επεξεργασία υποτίτλων *OFFiCiAL
Απόδοση: Γιώργος Λυκούδης